Tveir sigrar í röð í deildinni . Loksins smá mómentum okkur í hag . Í dag verður það að halda áfram … gegn Birmingham á útivelli . Við könnumst ágætlega við lið Steve Bruce ; í liði þeirra í dag verður væntanlega Emile Heskey og þótt hann megi ekki spila gegn okkur ( lánsliðs-reglan ) þá er Salif Diao einnig hjá þeim . Nú , Birmingham unnu okkur á Anfield í haust í einhverju mesta “ ráni ” vetrarins . Við vorum miklu , miklu , miklu betri í þeim leik en töpuðum samt 1 - 0 . Svona getur þetta verið stundum … Eitt af því sem hefur einkennt viðsnúninginn hjá okkur í febrúar er það að Rafa hefur verið mjög stöðugur í liðsuppstillingu og ekki breytt mikið útaf , sem hefur gefið liðinu aukinn stöðugleika í öllu meiðslaruglinu . Ég spái því að þetta haldi áfram og að við fáum sama byrjunarlið og um síðustu helgi , fyrir utan tvær breytingar : Með öðrum orðum , Hamann kemur aftur inn í sína stöðu á miðjunni á kostnað Igor Biscan ( sem var svona lala á móti Fulham , ekkert spes ) og þar sem Luís García er í leikbanni vegna 5 gulra spjalda þá kemur annað hvort Antonío Núnez eða Vladimír Smicer inn í liðið . Ég hef verið ánægður með innkomu Smicer í síðustu tveim leikjum en er samt ekki viss hvort hann er tilbúinn í að vera með frá byrjun . Núnez var ekki í hópnum síðast eftir að hafa tekið út 3ja leikja bann ( sem lauk með Charlton-leiknum ) en verður pottþétt í hópnum í dag og sennilega í byrjunarliðinu ef Smicer er ekki tilbúinn . MÍN SPÁ : Þetta verður erfiður leikur og það er erfitt að spá . Við yfirspiluðum þá á St. Andrews í fyrra og unnum 3 - 0 í einum besta leik Emile Heskey fyrir Liverpool , en hann er nú í hinu liðinu og hjálpaði þeim að vinna okkur 1 - 0 á Anfield í haust . ´ Samt held ég að við séum komnir á smá skrið núna eftir þrjá sigurleiki í röð og finnst mér líklegt að við tökum þennan leik , þótt erfiður sé . Ég sé svona 1 - 0 , 2 - 1 eða 3 - 2 sigur fyrir mér í dag í erfiðum , jöfnum og spennandi leik . Það er allavega ljóst í mínum huga að þetta verður ekkert W.B.A. á útivelli eða neitt slíkt , þetta verður erfiður leikur . AÐ LOKUM : Þetta er síðasti deildarleikur okkar í febrúar og síðasti leikurinn okkar áður en við mætum Bayer Leverkusen á Anfield í 16 - liða úrslitum Meistaradeildarinnar eftir 10 daga . Hvernig sem leikir helgarinnar fara , hvort við drögum á Everton eða þeir auka forskotið , þá þurfum við að sitja uppi með þá stöðu næstu þrjár fokking vikurnar áður en við getum lagað það . Því tel ég nauðsynlegt uppá móralinn að gera að við náum að minnka bilið á milli okkar og Everton þessa helgina . Eins og staðan er fyrir leiki dagsins eru þeir 5 stigum á undan okkur , en við eigum leik sem við getum unnið á móti Birmingham á meðan Everton-menn eiga svakalega erfiðan leik við Chelsea . Aldrei þessu vant mun ég halda með Chelsea í dag , þótt ég myndi ekkert gráta yfir jafntefli . En möguleikinn er sá að , ef við vinnum í dag og Chelsea vinna Everton þá gætum við verið aðeins 2 stigum á eftir erkifjendunum eftir helgina … sem myndi vera okkur mikil lyftistöng fyrir næstu tvo leiki , sem eru ótrúlega mikilvægir ! Þannig að nú er lag … við fáum ekki betra tækifæri til að saxa forskot þeirra bláu um þrjú stig heldur en í dag , þegar mjög líklegt er að þeir tapi sínum leik . Áfram Liverpool !!! * * Viðbót ( Einar Örn ) * * : Ég er ekki búinn að sjá deildarleik með Liverpool í þrjár vikur , sem hefur verið nær óbærileg bið , enda var síðasti deildarleikurinn , sem ég sá , mesta hörmung allra tíma , útileikurinn gegn Southampton . Ég hef því verið að leita að einhverju til að eyða þeirri minningu hjá mér og er leikurinn í dag kjörið tækifæri . Everton spilar á undan okkur , þannig að ef að það ætti að gefa okkar mönnum aukinn kraft þegar þeir vita niðurstöðurnar úr þeim leik . Við verðum auðvitað að vinna þennan leik . Boro er aðeins þrem stigum á eftir okkur og Bolton fjórum . Þau lið spila líka í dag . Ég hef trú á að við vinnum þennan leik . Ég meina for kræing át lád , hættulegasti sóknarmaðurinn þeirra heitir EMILE HESKEY ! Sóknarmennirnir okkar heita Milan Baros og Fernando Morientes . Birmingham verða erfiðir , en við eigum einfaldlega að vera með miklu , miklu betra lið en þeir . Ég spái 3 - 0 einsog fyrir ári . Og hananú !